15/12/2017 | Administración LocalMunicipal
Arteixo
Secretaría Xeral
Publicación das bases reguladoras e convocatoria de axudas á mobilidade para persoas con diversidade funcional e/ou en situación de dependencia para o exercicio 2018

O Concello de Arteixo, a través da Concellaría de Servizos Sociais, da Área de Benestar Comunitario, establece unha liña de Axudas que facilite a mobilidade ás persoas con diversidade funcional e/ou con dependencia acreditada, co obxecto de acadar a plena integración deste sector no seu medio habitual. Para a plena efectividade deste proxecto elabóranse as presentes Bases que regulamentan o sistema de adxudicación destas axudas e a súa contía, así como, se procede a Convocatoria destas. A presente disposición ten por obxecto aprobar as Bases reguladoras e a Convocatoria das subvencións destinadas a proporcionar un medio alternativo de transporte a aquelas persoas con diversidade funcional e/ou con dependencia acreditada, gravemente afectadas na súa mobilidade. Concrétase na concesión dunha axuda económica individual destinada a persoas físicas, que permita a utilización dun servizo de transporte axeitado ao seu perfil, para cubrir as súas necesidades básicas de desprazamento ao exterior non cubertas por outros sistemas públicos nin privados subvencionados, e que se establecerán previa análise e valoración das persoas técnicas competentes. Dentro desta convocatoria, poderán ser obxecto de subvención os servizos de transporte nas seguintes modalidades: - Servizo individual. Farase uso deste servizo cando polas circunstancias persoais e de destino non sexa posible o uso do transporte colectivo, agrupado ou combinado. - Servizo agrupado. Poderá ser utilizado cando varias persoas coincidan nun destino idéntico e non se valore conveniente o uso do transporte colectivo ou combinado. - Servizo colectivo: cando polas circunstancias persoais e de destino sexa posible e se valore positivo a utilización de transporte público colectivo interurbano ou ben o urbano da cidade da Coruña. - Servizo combinado: Cando polas circunstancias persoais e de destino sexa posible e se valore conveniente o uso de transporte colectivo combinado co transporte individual ou agrupado. A contía total máxima que se destina a esta finalidade é de 80.000,00 euros, quedando condicionada a concesión de subvencións a existencia de crédito orzamentario axeitado e suficiente no momento de resolución de concesión.1. Poderán solicitar a axuda as persoas con diversidade funcional e/ou con dependencia acreditada, ou quen as represente, que reúnan os seguintes requisitos: a. Estar empadroada e residir no municipio de Arteixo cunha antigüidade dun (1) ano, anterior á apertura do prazo da solicitude e permanecer de alta no Padrón de habitantes municipal mentres perciba a axuda. O Concello poderá esixir a acreditación documental deste extremo mediante a presentación de recibos de consumo periódico que avalen o uso habitual da vivenda. b. Ter recoñecida a condición legal de diversidade funcional en grao igual ou superior ao 33%, e /ou a situación legal de dependencia, mediante certificado emitido polo Organismo público correspondente. c. Ter recoñecido legalmente a situación de mobilidade reducida ou de dificultades no uso diario de transporte público colectivo, e que así o acredite o Certificado emitido polo Organismo público que compete, en aplicación ao disposto no Real Decreto 1056/2014, del 12 de diciembre, por el que se regulan las Condiciones Básicas de emisión y uso de la tarjeta de estacionamento para personas con discapacidad. Neste caso, a criterio da Comisión de Valoración, e sempre que se acredite a concorrencia de circunstancias que o aconsellen e así consten nos documentos presentados, excepcionalmente poderán obter a condición de destinataria destas Axudas, as persoas en situación de dependencia debidamente recoñecida que non reúna este requisito recollido neste apartado c. d. No caso de que a persoa solicitante se atope en activo, non ter recoñecido este tipo de beneficio por convenio colectivo, contrato laboral ou calquera outro título acreditativo. e. Non ter dereito a este servizo de modo subvencionado, ou non ser susceptible de telo, na totalidade do traxecto a realizar, a través de ISFAS, MUFACE ou calquera outra entidade pública ou privada (Servizo Galego de Apoio á Mobilidade Persoal da Xunta de Galicia, Transporte adaptado e asistido recoñecido mediante resolución do Plan individual de Atención á Dependencia (PIA en adiante) da Xunta de Galicia, Percepción do subsidio de compensación de gastos de transporte da LISMI, Fundación ONCE, e outros). Neste caso, non se atenderá a solicitude ata non posuír a Resolución negativa destes servizos. En canto aos servizos de transporte adaptado ofrecidos polas centros de atención diúrna ou ocupacional de entidades privadas, que non son susceptibles de ser subvencionados por ningún organismo público ou privado, poderán ser obxecto desta convocatoria sempre e cando non exista prazas dispoñibles en centros públicos dentro do termo municipal de Arteixo, salvo incompatibilidades acreditadas documentalmente. f. Se a persoa é maior de 18 anos, non constar como titular de vehículo. g. Carecer de mais dun (1) vehículo na unidade de convivencia para a súa condución, e no caso de existir, poderán solicitar esta axuda soamente para aqueles períodos nos que, por causas sobrevidas debidamente acreditadas, non poidan ser utilizados. h. Que a renda per cápita (RPC) mensual das persoas computables, non sexa superior ao 175% do IPREM mensual vixente (IPREM mensual para o ano 2017: 537,84€ ). A RPC mensual das persoas que conforman unidades convivencias unipersoais, dunha (1) única persoa, ponderarase polo seguinte coeficiente multiplicativo corrector: 0,85. i. Estar ao corrente das súas obrigas tributarias, coa seguridade social e coa facenda autonómica e local, e non atoparse inhabilitada para a obtención de subvención pública. Para os anteditos efectos terá que autorizar ao Concello, para a súa comprobación, sempre que sexa posible o seu acceso. No caso de opoñerse, deberá achegar o correspondente documento que así o acredite. j. Non superar os 35km de radio entre o Concello de Arteixo e o destino solicitado.2. A efectos desta Convocatoria, considerase persoas computables e unidade de convivencia, todas aquelas persoas que convivan nun mesmo domicilio, constando así no Padrón municipal de Habitantes no momento da solicitude.3. Para a determinación da Renda per cápita mensual das persoas computables, terase en conta a doceava parte da suma da base impoñible xeral mais a base impoñible de aforro, declaradas ou declarables no imposto sobre a renda das persoas físicas do último exercicio dispoñible na data de solicitude (declaración do IRPF en adiante) de cada unha, descontando o gasto de vivenda, en concepto de alugueiro ou hipoteca, ata un máximo de 350€/mes, e dividida polo número total das devanditas persoas computables. A súa contía calcularase conforme ao resultado da realización da operación sinalada no paragrafo anterior, coas cantidades que figuren nas cuadrículas que se indican unicamente como Neto Previo, das declaracións do IRPF do exercicio 2016, ou concepto similar dos certificado de imputacións de rendas do último exercicio dispoñible na data de solicitude. Nos supostos de non efectuar declaración da renda no último exercicio dispoñible por non estar obrigada, teranse en conta a suma dos rendementos do traballo, incluídas as pensións, prestacións e subsidios públicos e privados exentos de realizar a devandita declaración, os rendementos do capital mobiliario e inmobiliario, os rendementos de actividades económicas, e as ganancias patrimoniais sometidas a retención menos os gastos reducibles, calquera que sexa a súa natureza e orixe.1. As axudas serán solicitadas polas persoas destinatarias ou por quen ostente a súa representación.2. As solicitudes presentaranse no Rexistro Xeral do Concello de Arteixo, en horario de 9:00 a 14:00h, de luns a venres, segundo o modelo oficial de Solicitude, acompañada da seguinte documentación: a. Fotocopia compulsada ou orixinal para a súa compulsa do DNI ou NIE en vigor, da persoa solicitante ou representante, de ser o caso, sempre e cando non obre na súa Historia social municipal. b. Fotocopia compulsada ou orixinal para a súa compulsa do certificado oficial de diversidade funcional e /ou Dependencia en vigor da persoa destinataria, sempre e cando non obre na súa Historia social municipal. c. Fotocopia compulsada ou orixinal para a súa compulsa, do certificado que acredite a mobilidade reducida, ou ter dificultades no uso diario de transportes públicos colectivos, mediante certificado do Organismo público que corresponda, en aplicación do disposto Real Decreto 1056/2014, del 12 de diciembre, por el que se regulan las Condiciones Básicas de emisión y uso de la tarjeta de estacionamento para personas con discapacidad. No caso de persoas en situación de dependencia recoñecida, recollidas no parágrafo segundo, apartado 1. c da base terceira, que acrediten a concorrencia de circunstancias que aconsellen o uso destas Axudas, aportarase toda aquela documentación orixinal ou compulsada, que así o faga constar, quedando condicionadas ao criterio da Comisión de Valoración. e. Declaración responsable, en modelo oficial, na que se se determine: 1. Que a persoa destinataria non se atopa incursa en ningunha causa de prohibición para a obtención de subvención pública.2. Que a persoa destinataria, non ten débedas pendentes de pagamento ca Seguridade social, a Axencia Estatal Tributaria (AEAT), a Xunta de Galicia ou o Concello.3. No caso de persoas destinatarias maiores de 18 anos ou maiores de 16 anos emancipadas, que non constan como titulares de ningún vehículo.4. Que na unidade de convivencia, non existe mais dun (1) vehículo para a súa condución, nos termos reflectidos na Base Terceira desta Convocatoria.5. No caso de persoas destinatarias activas, que non ten recoñecido este beneficio por convenio colectivo, contrato laboral ou calquera outro título.6. Que a persoa destinataria non ten recoñecido este beneficio ou servizo de modo subvencionado, ou non é susceptible de telo, na totalidade do traxecto a realizar, a través de calquera outro organismo público ou privado.7. Aceptar as actuacións de comprobación que acorde o Departamento de Servizos sociais comunitarios e, de ser requirida, presentar a documentación que acredite as circunstancias asinadas nesta Declaración responsable. f. Autorización ao Concello para consultar os datos á AEAT, e de ser posible, á Tesourería da Seguridade social, relativos ao nivel de renda de todas as persoas computables, e o cumprimento das obrigas da persoa destinataria. No caso de opoñerse, deberá facelo constar no cadro habilitado para tal efecto na solicitude e, ao mesmo tempo, achegar os documentos. g. Se algunha das persoas computables, non está obrigada a presentar a declaración do IRPF, ou no caso de precisar verificación por parte do Concello, a xustificación dos ingresos efectuarase mediante: 1. Cando sexan susceptibles de percibir pensións, prestacións, subsidios ou similares, calquera que sexa a súa orixe ou natureza (plans de pensións, seguros privados, pensións do estranxeiro e outros), certificado emitido polos organismos correspondentes, indicando a contía mensual, de ser o caso, ou extracto bancario dos últimos doce (12) meses que así o acredite.2. Cando se atopen activas, fotocopia compulsada ou orixinal a compulsar, das nóminas dos últimos doce meses.3. No caso de atoparse en idade laboral, inactivas e sen prestación, certificado de vida laboral. A contía máxima a percibir por cada persoa destinataria non poderá superar: 1. Para rendas per cápita mensuais de 0% ata o 100% do IPREM, os 4.000€ anuais.2. Para rendas per cápita mensuais superiores ao 100% IPREM ata o 175% do IPREM, os 3.000€ anuais. O importe das axudas a percibir individualmente serán as resultantes de aplicar o Baremo económico que figura no Anexo, calculado nos termos da Base Terceira desta Convocatoria, e os quilómetros percorridos, polo custo do quilómetro establecido de referencia para fixar o importe da contía da subvención a conceder, que se fixa en 1,30€/km. O importe das axudas a percibir individualmente, será rateado proporcionalmente ao número de meses do ano natural, e dicir, doce (12) meses á marxe da data de presentación da solicitude. O rateo será de 11 meses, cando o centro de destino conte cun período de vacacións dun (1) mes para todo os usuarios e usuarias. O prazo de presentación de solicitudes iniciarase o día seguinte da publicación das presentes bases no Boletín Oficial da Provincia e rematará o 15 de novembro do ano da convocatoria. O Departamento de Servizos sociais comunitarios, revisará os expedientes de solicitudes e verificará que conteñan a documentación esixida. Se resultase que a documentación está incompleta ou defectuosa, requiriráselle á persoa solicitante, para que no prazo de dez (10) días contados a partir do día seguinte á data de notificación, achegue a documentación necesaria ou corrixa os defectos observados, facéndolle saber que, no caso de incumprimento, entenderase que desiste da súa solicitude. Nestes casos, considerarase como data de presentación da solicitude, aquela en que fose realizada dita emenda.1. Á documentación presentada en modelo oficial no Rexistro municipal, incorporarase de oficio, o volante de empadroamento, o certificado de Rendas relativo ao Padrón de vehículos de cada unha das persoas computables e o informe de Débedas da persoa destinataria.2. Unha vez obtida toda a documentación, o exame das solicitudes realizarase por unha Comisión de Avaliación, composta por: Presidenta: A concelleira da Área ou persoa en quen delegue. Vocais: - A Coordinadora do Departamento de Servizos Sociais. - A Miriam Carmen Lyle Patru, que actúa tamén como secretaria. - A Traballadora social responsable do programa de Atención á Dependencia. Se por calquera causa algunha das persoas que compoñen a Comisión non puidera asistir ás sesións, será substituída por quen designe o órgano competente para o outorgamento da axuda. Avaliadas as solicitudes seguindo os criterios establecidos, a Comisión de valoración elevará unha proposta de concesión ao órgano competente para resolver, na que figurarán as solicitudes propostas para obter a axuda e o importe para cada unha delas. O procedemento de concesión destas subvencións axustarase ao disposto no artigo 19.2 da Lei 9/2007, do 13 de xuño, de Subvencións de Galicia, dado que pola finalidade da axuda non se considera adecuado fixar unha orde de prelación entre as solicitudes. As resolucións ditaranse por rigorosa orde cronolóxica de entrada das solicitudes ata esgotar o crédito orzamentario dispoñible. Para tal fin, considerarase data de presentación da solicitude aquela en que conste como validamente presentada, por terse cuberto na forma correcta e ir acompañada da totalidade dos documentos exixidos nesta disposición.3. Con base na proposta formulada, as axudas serán concedidas ou denegadas por acordo do Órgano competente.4. Unha vez ditada a resolución de concesión, toda alteración das condicións tidas en conta para a concesión da subvención ou, de ser o caso, a obtención concorrente doutras subvencións e axudas, sempre que sexan compatibles, poderá dar lugar á modificación da resolución da subvención.5. O prazo máximo de resolución e notificación á persoa interesada será o fixado conforme ao artigo 21.3 da Lei 39/2015, do 1 de outubro, do Procedemento Administrativo Común das Administracións Públicas, dende a recepción da totalidade da documentación requirida. O vencemento do prazo máximo sen que sexa notificada a resolución lexitima á persoa interesada para entender desestimada a súa solicitude por silencio administrativo.6. Unha vez recibida a notificación de concesión da Axuda, a persoa destinataria ou quen a represente, deberá poñerse en contacto co Departamento de Servizos sociais do Concello, a fin de recibir as instrucións necesarias para a efectividade desta. Transcorridos tres (3) meses sen a aceptación e recepción das instrucións, entenderase tacitamente que desiste da sua solicitude e arquivarase por caducidade. A) A entrega das axudas, farase efectiva preferiblemente, mediante transferencia bancaria na conta designada pola persoa destinataria. A periodicidade dos pagos adaptaranse, en función da intensidade dos desprazamentos que realice a persoa destinataria, así como da xustificación do gasto que realice. Se o gasto que se xustifica é inferior ao importe da axuda concedida, o concello poderá diminuír os ingresos sucesivos ata equiparar ambos importes (concedido e xustificado). B) De forma excepcional, a entrega da Axuda concedida poderase efectuar mediante Bono en soporte papel. O Bono deberá conter os seguintes datos: a. O valor do Bono, que non será inferior a 0,5€, debendo a persoa destinataria achegar os importes inferiores de 0,5€. b. O Número do Bono, Data de entrega e Selo do Concello. c. Orixe e Destino autorizados. d. Nome, DNI e Sinatura da persoa destinataria. Neste caso, as persoas destinatarias aboarán con este Bono o servizo de transporte como contra prestación, e obrigatoriamente presentarán o seu DNI ou NIE en vigor, no momento de facer o pagamento deste. Os Bonos terán validez ata o 30 de decembro do ano da convocatoria, e os non utilizados serán devoltos ao Departamento de Servizos sociais comunitarios para os efectos de control. Os Documentos para a xustificación da Axuda presentarase obrigatoriamente nos primeiros dez (10) días de cada mes seguinte ao da prestación do servizo, do seguinte xeito: 1. As persoas destinatarias presentarán xustificante orixinal de asistencia ao centro de destino para o que se concedeu a axuda, agás que autoricen a que o realice o propio centro.2. AXUDAS PAGADAS MEDIANTE INGRESO EN CONTA BANCARIA da persoa destinataria. Xustificaranse coa presentación da Factura ou documento de valor probatorio equivalente con validez no tráfico xurídico mercantil ou con eficacia administrativa, dos servizos de transporte realizados, con identificación fidedigna do prestador de dito servizo, o cal debe adecuarse ao perfil de servizo de transporte público de persoas como tal.3. AXUDAS EFECTUADAS MEDIANTE BONOS IMPRESOS. Neste caso, o prestador do servizo deberá achegar a relación dos servizos realizados acompañada dos bonos correspondentes. A concesión da axuda mediante Bono con cargo a esta Convocatoria, implica a cesión do dereito de cobramento ao prestador que realice o transporte. O Concello reserva para si o dereito de comprobar, polos medios que estime oportunos, que a xustificación é correcta, quedando a persoa destinataria obrigada a facilitar canta información sexa requirida polo Departamento de Servizos sociais comunitarios para a Intervención Municipal. As axudas son persoais e intransferibles debendo ser utilizadas unicamente para a finalidade para a que foron concedidas. A persoa destinataria queda obrigada a comunicar en dez (10) días ao Departamento de Servizos sociais comunitarios, todas aquelas circunstancias tidas en conta para a concesión destas axudas, e que poden dar lugar á modificación desta. A falsidade dos documentos presentados para a concesión da axuda ou as irregularidades do uso, darán lugar ao reintegro das axudas xa concedidas e abonadas, sen prexuízo de quedar excluída en futuras convocatorias. Cando a utilización desta prestación non se axuste á normativa establecida nestas Bases, dará lugar á perda do dereito a gozar desta axuda. Os datos persoais que deban facilitar as persoas solicitantes, serano para os efectos de comprobar a concorrencia dos requisitos necesarios para obter esta axuda e serán tratados para os efectos da súa concesión. De acordo co establecido pola normativa vixente en materia de protección de datos, infórmase de que o Responsable de Tratamento dos datos persoais é o CONCELLO DE ARTEIXO, con dirección PRAZA ALCALDE RAMON DOPICO, Nº 1- 15142 ARTEIXO (A CORUÑA). 1.-FINALIDADE DO TRATAMENTO: Os datos será utilizados para prestar a subvención solicitada nesta convocatoria. O feito de que non se facilite parte da información solicitada poderá supoñer a imposibilidade de prestar a subvención solicitada. PRAZO DE CONSERVACIÓN: Os datos facilitados conservaranse durante o tempo necesario para poder atender a solicitude, así como para dar cumprimento legal ás xestións administrativas derivadas da prestación desta subvención.2.-LEXITIMACIÓN: Este tratamento de datos persoais está lexitimado polo consentimento que se outorga ao realizar a solicitude de prestación da subvención.3.-DESTINATARIAS DE CESIÓNS: O CONCELLO DE ARTEIXO non cederá os seus datos de carácter persoal fóra do xuridicamente establecido para esta Convocatoria.4.-DEREITOS: Tense o dereito a acceder, rectificar ou suprimir os datos erróneos, solicitar a limitación do tratamento dos datos así como opoñerse ou retirar o consentimento en calquera momento e solicitar a portabilidade dos mesmos. O CONCELLO DE ARTEIXO dispón de formularios específicos para facilitar o exercicio dos dereitos. Pódese presentar a propia solicitude ou solicitar os nosos formularios, sempre acompañados dunha copia do DNI para acreditar a identidade. O non recollido nesta disposición será de aplicación toda aquela normativa que corresponda. IPREM MENSUAL 2017= 537,84€ En Arteixo, 7 de decembro de 2017 O ALCALDE-PRESIDENTE Por Delegación Decreto nº 1336/2015 Asdo.: Dª Inés Ramos Álvarez Concelleira de Servizos Sociais e da Área de Benestar Comunitario